b"\n_START_ARTICLE_\nKathleen Quinlan\n_START_SECTION_\nBiografia\n_START_PARAGRAPH_\nQuinlan va n\xc3\xa9ixer a Pasadena (Calif\xc3\xb2rnia), filla de Robert Quinlan, director de televisi\xc3\xb3, i Josephine (Zachry), militar en la reserva. Kathleen va cr\xc3\xa9ixer al poble californi\xc3\xa0 de Mill Valley, on va anar al Tamalpais High School i on va comen\xc3\xa7ar la seva carrera d'interpretaci\xc3\xb3. Es va casar amb el tamb\xc3\xa9 actor Bruce Abbott el 1994, relaci\xc3\xb3 de la qual naixerien dos fills._NEWLINE_Quinlan va debutar en l'obra de George Lucas American Graffiti amb  19 anys (encara que apareixeria en una obra anterior de 1972 One is a Lonely Number per\xc3\xb2 sense figurar en els cr\xc3\xa8dits). A partir d'aqu\xc3\xad, ha intervingut en gaireb\xc3\xa9 50 pel\xc2\xb7l\xc3\xadcules. Malgrat tot, les seves interpretacions m\xc3\xa9s notables s\xc3\xb3n les de Deborah, una esquizofr\xc3\xa8nica en I Never Promised You a Rose Garden I Never Promised You a Rose Garden, i la de Marilyn Lovell en Apol\xc2\xb7lo 13, paper pel qual aconseguiria una nominaci\xc3\xb3 als Oscar el 1995. Tamb\xc3\xa9 \xc3\xa9s recordada per la seva interpretaci\xc3\xb3 de l'amant pagana Patricia Kennealy en l'obra d'Oliver Stone The Doors. Els seus treballs m\xc3\xa9s recents inclouen la televisi\xc3\xb3, en cap\xc3\xadtols de House, i el film de 2007, Breach. Especial esment mereix, dins de la pantalla petita, la seva participaci\xc3\xb3 en la s\xc3\xa8rie Lleis de Fam\xc3\xadlia en la qual va interpretar a una advocada especialitzada en crisis matrimonials."